2 ታሕሳስ 2019 ምንጪ ስእሊ, Getty Images "ዓለም ብዓውሎማዊ ንጥፈታት ናብ ቁሸት ኣብ ዝተቐየረትሉ፡ ደቂ ሰባት ኣብ ህዋን መዓሙቕ ውቅያኖስን ምርምር ኣብ ዘካይድሉ መበል 21 ክፍለ ዘበን ዘበናዊ ባርነት ምህላው ክትንገርን ክትሰምዕን ቃንዛ እዩ ግን ከኣ እቲ ከውንነት ከምኡ እዩ ዘሎ" ይብል ኪዳነ ብርሃነ ብዓለማዊ መዓልቲ ባርነት ኣብ ዝተገብረ ዝርርብ። ብምቕጻል ኣስታት 27 ሚልዮን ዝኾኑ ሰባት ቖልዑ ከይተረፉ ብባርነት ኣብ ዝግለጽ ዕዮን ክድምናን ከም ዝተጸምዱ፡ ብዙሓት ሰባት ብዕዳን ልቓሕን ተታሒዞም፡ ናይ ግዜ ገደብ ኣብ ዘይብሉ ሽቕልን ክድምናን ከም ዝሳቐዩ፡ ብግዱድ መርዓን ግዱድ ምንዝርናን ክድምናን ከም ዝሳቐያ ጸብጻባት ኣህጉራዊ ውድብ ዕዮ ከም ዝሕር ይዛረብ። እንተኾነ ብዙሕ ሰብ ኣብዚ እዋን እዚ ዘበናዊ ባርነት ከምዘሎ ኣይርዳእን እዩ። ስለ ዝኾነ እቲ ኣንጻር ዘበናዊ ባርነት ዝካየድ ጎስጓስን ቃልስን ንክዕወት ማሕበረ ሰብ ዓለም ሎሚ እውን እንተኾነ ኣብ ዝተፈለላየ ኩርናዕ ዓለም ገና ይቕጽል ከምዘሎ ምእማንን ምቕባልን ከምዘድሊ ቤት ጽሕፈት ሕቡራት ሃገራት የረድእ። ሊቢያ፡ ማእኸል መስካሕክሒ ንግዲ ባርነት ስደተኛታት ጊላነት ኣብ 21 ክፍለ ዘበን ጭብጥን ኣሃዛትን ሓቅታት ኣስታት 40.3 ሚልዮን ህዝቢ ኣብ ዘበናዊ ባርነት ይነብሩ። ካብኣቶም እቶም 24.9 ሚልዮን ብግዱድ ዕዩ እቶም ዝተረፉ 15.4 ሚልዮን ከኣ ግዱድ መርዓ የጋጥሞም ኣብ ነብሲ ወከፍ ሽሕ ሰባት ሓሙሽተ ሰባት ግዳይ ዘበናዊ ጊላነት እዮም 1 ካብ 4 ቖልዑት ከኣ ግዳያት ዘበናዊ ባርነት እዮም ካብቶም 24.9 ሚልዮን ግዱድ ዕዮ ዘጋጥሞም ሰባት እቶም 16 ሚልዮን ሰባት፡ ኣብ ህንጻን ክድምናን ሕርሻን ብብሕታዊ ትካላት ይምዝመዙ 4.8 ሚልዮን ሰባት ብግዱድ ምንዝርና ይምዝመዛ ኣስታት 4 ሚልዮን ሰባት ብመንግስታት ተገዲዶም ግዱድ ዕዮ ይፍጽሙ ካብዚ ዝተገልጸ ኣሃዛት 99% ደቀንስትዮ ኣብ ግዱድ ምንዝርና 58% ከኣ ኣብ ብካልእ ጽላት ዘበናዊ ባርነት ከምዝጥቀዓ ዓለማዊ ውድብ ዕዮ ይሕብር ኣብ ሪያድ ስዑዲ ዓረብ ምስ ሓደ ስድራ-ቤት እትሰርሕ ንግስቲ ንጉሰ " ክድምና ….
